逾越節晚餐喺社區或者屋企舉行，除咗屋企人之外，亦都可以有朋友參與。晚餐唔係淨食，而係一種儀式，要用哈加達做指引，跟次序做，除咗食餐之外，重要嘅部分包括朗讀出埃及記入面記載以色列人由古埃及釋放出來，脫離埃及人嘅奴役，重獲自由嘅事蹟，亦都會唸讚美詩篇同｢大讚美詩篇｣，同唱逾越節歌曲，儀式中嘅祝頌禱文有啲係逾越節晚餐先有。